**OBRAZLOŽENJE OPĆEG DIJELA FINANCIJSKOG PLANA – Rektorat i Odjeli**

Sveučilište Josipa Jurja Strossmayera u Osijeku (u daljnjem tekstu Sveučilište) je javno visoko učilište i obrazovna ustanova koja povezivanjem znanstvenog istraživanja, umjetničkog stvaralaštva, studija i nastave razvija znanost, struku i umjetnost, priprema studente za obavljanje profesionalnih djelatnosti na temelju znanstvenih spoznaja i metoda, kao i umjetničkih vrijednosti, obrazuje znanstveni umjetnički pomladak, sudjeluje u ostvarivanju društvenih interesa studenata te promiče međunarodnu, posebice europsku, suradnju u visokom obrazovanju te znanstvenoj i umjetničkoj djelatnosti. Sveučilište osigurava unutarnju i vanjsku mobilnost studenata i nastavnika, racionalno korištenje ljudskih i materijalnih resursa, razvoj multidisciplinarnih studija te nadzor i stalni rast kvalitete, kao i konkurentnost nastavnoga, znanstvenoga, umjetničkog i stručnog rada te razvija jedinstveni informacijski i knjižnični sustav. Sveučilište ispunjava svoju ulogu kroz akademsko obrazovanje na fakultetima, sveučilišnim odjelima i Akademiji za umjetnost i kulturu, na sveučilišnim i stručnim studijima na kojima je primarna nastavna djelatnost i prijenos znanja na nove naraštaje u skladu sa zakonskim odredbama.

**PRIHODI I PRIMICI**

Financijskim planom Sveučilišta u Osijeku za razdoblje 2024. - 2026. planirana su sredstva za redovno poslovanja rektorata i stručnih službi, te odjela Sveučilišta, provođenje studijskih programa visokog obrazovanja, projekata znanstvenoistraživačke djelatnosti, stručnih projekata za gospodarstvo, te provedbu EU projekata koje se provode kroz sljedeće aktivnosti:

A 621003 - redovna djelatnost Sveučilišta u Osijeku

Aktivnost redovna djelatnost Sveučilišta u Osijeku obuhvaća plaće i materijalna prava zaposlenika koja su planirana temeljem Uputa Ministarstva financija i Ministarstva znanosti i obrazovanja i ostvaruje se preko računa državne riznice. U ovoj aktivnosti planirana su i sredstva za studentske programe iz državnog proračuna. Planirani prihodi i rashodi za 2024. godinu iznose – 6.465.705 eura, za 2025. godinu – 6.485.200 eura, a za 2026. godinu – 6.483.907 eura. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja odnosno Sveučilište u Osijeku.

A 622122 - Programsko financiranje javnih visokih učilišta

Aktivnost Programskog financiranja javnih visokih učilišta obuhvaća sredstva koja se Sveučilištu u Osijeku uplaćuju temeljem Ugovora o Programskom financiranju. Aktivnost je podijeljena na namjene koje su i definirane samim Ugovorom, a to su financiranje nastavne djelatnosti, financiranje znanstvene i umjetničke djelatnosti, te financiranja specifičnog profila institucije.

Planirani prihodi za 2024., 2025. i 2026. godinu iznose 1.675.740 eura. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja odnosno Sveučilište u Osijeku.

A 621038 - Program vježbaonica visokih učilišta

Aktivnost vježbaonica visokih učilišta odnosi se na financiranje rada mentora u vježbaonicama. Odjeli Sveučilišta imaju planirane prihode i rashode za 2024. godinu, 2025. i 2026. godinu u iznosu od 10.976 eura. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja odnosno Sveučilište u Osijeku.

A 621181 – Pravomoćne sudske presude

Prema uputama za izradu prijedloga financijskog plana za 2024.-2026. novina u odnosu na planiranje prethodnih razdoblja su prihodi i troškovi po ovoj aktivnosti, namijenjeni za troškove sudskih presuda u iznosu 15.000 eura za 2024. godinu, 15.000 eura za 2025. i 15.000 eura za 2026. godinu.

A 621180 – Rektorski zbor

Prema uputama za izradu prijedloga financijskog plana za 2024.-2026. planirani rashodi na ovoj aktivnosti u 2025. godini iznose 15.927 eura.

A 679071 - EU projekti Sveučilišta u Osijeku – iz evidencijskih prihoda

Aktivnost EU projekti Sveučilišta u Osijeku – iz evidencijskih prihoda obuhvaća EU projekte Sveučilišta koji su financirani iz EU sredstava. U ovoj aktivnosti planirani su rashodi iz izvora pomoći EU (izvor 51) u iznosu 20.000 eura za sve tri godine i izvora ostale pomoći (izvor 52) te za 2024. godinu rashodi iznose 487.126 eura, za 2025. godinu iznose 337.000 eura i 2026. godinu iznose 122.900 eura.

A 679090 – redovna djelatnost Sveučilišta u Osijeku – iz evidencijskih prihoda

Aktivnost redovna djelatnost Sveučilišta u Osijeku – iz evidencijskih prihoda obuhvaća najveći dio poslovanja Sveučilišta u Osijeku uz financiranje iz programskih ugovora, posebno ako uzmemo u obzir da aktivnost A 621003 obuhvaća plaće koje se ostvaruju preko državne riznice.

Na ovoj aktivnosti planirani su sljedeći izvori:

* Vlastiti prihodi (izvor 31) – za 2024. planirani su rashodi od 312.570 eura, za 2025. –283.446 eura i za 2026. –282.450 eura. U vlastitim prihodima najviše je planirano sredstava koja Sveučilište uprihodi i utroši temeljem školarina od specijalističkih sveučilišnih studija i najamnina.
* Ostali prihodi za posebne namjene (izvor 43) – za 2024. planirani su troškovi od 1.029.270 eura, za 2025. – 928.425 eura i za 2026. – 830.829 eura. Pod ovim izvorom najviše je planiranih sredstava iz školarina za preddiplomske, diplomske i doktorske studije koji se izvode na odjelima Sveučilišta i Doktorskoj školi kao i sredstva Poslovnog fonda Sveučilišta.
* Ostale pomoći (izvor 52) – za 2024. planirani su troškovi od 173.467 eura, za 2025.- 75.000 eura i za 2026. –56.000 eura. Ovaj izvor ponajviše se odnosi na prihode od lokalnih i regionalnih samouprava (gradovi, općine i županije), te prihode od ostalih proračunskih korisnika.

A679110 – Potpora umjetničkim studijima

* Prema uputi Ministarstva znanosti i obrazovanja potpora umjetničkim studijima iznosi 150.750 eura u sve tri godine.

A621058 – Programi poboljšanja studentskog standarda

* Prema uputi Ministarstva znanosti i obrazovanja za poboljšanje studentskog standarda osiguran je iznos od 59.000 eura.

K679084 – OP Konkurentnost i kohezija 2014.-2020., prioritet 1 i 10

Planirani rashodi za 2024. godinu iznose za izvor 12 – sredstva učešća u pomoći 140.021 eura, a za izvor 563 – Europski fond za regionalni razvoj (ERDF) 1.076.784 eura.

**PRIJENOS SREDSTAVA IZ PRETHODNE I U SLJEDEĆU GODINU**

Odnosi i donosi Sveučilišta Josipa Jurja Strossmayera u Osijeku (rektorat i Odjeli) ponajviše čine prema izvoru 31- školarine za specijalistički studij, najamnine, prema izvoru 43- školarine za doktorski studij, sveučilišni fond, akademsko priznavanje IVK, a izvor 52 – sredstva ERASMUS+ projekata.

Odnosi i donosi prema izvorima za 2024. godinu:

* Izvor 12: donos iznosi 32.333 eura.
* Izvor 31: donos iznosi 224.745 eura a odnos -188.595 eura.
* Izvor 43: donos iznosi 302.057 eura a odnos -338.787 eura.
* Izvor 51: donos iznosi 23.555 eura a odnos -18.555 eura.
* Izvor 52: donos iznosi 1.000.000 eura a odnos -757.919 eura.
* Izvor 563: donos iznosi 76.784 eura.

Odnosi i donosi prema izvorima za 2025. godinu:

* Izvor 31: donos iznosi 188.595 eura a odnos -171.545 eura.
* Izvor 43: donos iznosi 338.787 eura a odnos -233.912 eura.
* Izvor 51: donos iznosi 18.555 eura a odnos -13.555 eura.
* Izvor 52: donos iznosi 757.919 eura a odnos -647.829 eura.

Odnosi i donosi prema izvorima za 2026. godinu:

* Izvor 31: donos iznosi 171.545 eura a odnos -155.475 eura.
* Izvor 43: donos iznosi 233.912 eura a odnos -154.183 eura.
* Izvor 51: donos iznosi 13.555 eura
* Izvor 52: donos iznosi 647.829 eura a odnos -505.085 eura.

**UKUPNE I DOSPJELE OBVEZE**

Stanje ukupnih i dospjelih obveza korisnika na dan 31. prosinca prethodne godine i na dan 30. lipnja tekuće godine za odjele Sveučilišta Josipa Jurja Strossmayera u Osijeku.

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 2.115.263 | 1.184.173 |
| Dospjele obveze | 5.729 | 475 |